《山居诗》
宋代·释延寿

有山有水更何忧，知足能令万事休。
大道不从心外得，浮荣须向世闲求。
冲开烟缕飞黄鸟，点破潭心瀁白鸥。
好景尽归余掌握，岂劳艰险访瀛洲。

作者简介：释延寿（九○四～九七五），俗姓王，字仲玄（又作冲玄、冲立），号抱一子。馀杭（今浙江杭州）人。年二十八为华亭镇将时，弃吏出家。初礼龙册寺翠岩参禅师，寻谒天台山德韶国师，德韶一见而深器之。先住明州雪窦山。太祖建隆元年（九六○），吴越王钱俶请入居灵隐山新寺。明年，迁永明寺，居十五载。著述颇丰，有诗偈赋咏凡千万言，流播海外。高丽国王遣使赍书，叙弟子之礼。开宝八年卒，年七十二。赐号智觉禅师。徽宗崇宁间追谥宗照。